हर घर बिजली नीतीश कुमार का मुख्य चुनावी नारा रहा है. हालांकि बिहार सरकार इस साल के अंत में हर गांव में बिजली पहुंचाने का दावा कर रही है और यह भी वादा है कि अगले साल के अंत तक राज्य के हर घर तक बिजली पहुंचा दी जाएगी. लेकिन राज्य सरकार का कहना है कि सोलर ऊर्जा के उत्पादन से सम्बंधित सभी काम वह अपने पास रखेगी. फिलहाल राज्य सरकार लखीसराय जिले के कजरा और भागलपुर जिले के पीरपैंती में सोलर पावर प्लांट लगा रही है. यह काम भी इसने एनटीपीसी को दिया है.